पहाड़ी मंदिर में पूजा करने आये श्रद्धालुओं ने भी कहा कि अगर सावन शुरू होने से पहले मंदिर परिसर का हाल ठीक कर दिया जाये, तो अच्छा रहेगा, नहीं तो भीड़ के कारण काफी परेशानियों का सामना करना पड़ सकता है. मंदिर परिसर में कंस्ट्रक्शन का काम चल रहा था, लेकिन आधे में ही काम छोड़ दिया गया है. मंदिर की सीढ़ियों के पास लोहे का रॉड, ईंट, पत्थर बिखरे पड़े हैं, जिसको देखनेवाला कोई नहीं है. सावन की तैयारी को लेकर प्रशासन और पहाड़ी मंदिर कमिटी के सदस्यों के बीच अभी तक कोई बैठक भी नहीं हुई है.